पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस के संक्रमण से बचाव के मद्देनजर जारी लॉकडाउन के नियमों को शुक्रवार को गोगरी व जमालपुर में सख्ती से पालन कराया गया। सुबह 11 बजे के बाद प्रखंड विकास पदाधिकारी अजय कुमार, अंचलाधिकारी कुमार रवीन्द्रनाथ व कार्यपालक पदाधिकारी आदित्य कुमार सहित थानाध्यक्ष पवन कुमार के नेतृत्व में गोगरी प्रखंड स्थित के विभिन्न चौक- चौराहे पर पुलिस सक्रिय नजर आई। तैनात पुलिस के द्वारा सड़क पर आवाजाही करने वालो को टोका गया एवं बेवजह मटरगस्ती करने वालों की क्लास भी लगाई गई। गोगरी थाने के समीप वाहनों की लगातार जांच की गई एवं सड़क पर वेवजह वाहन दौड़ाने वालों का वाहन सीज कर जुर्माना भी वसूला गया। वहीं लॉकडाउन के उल्लंघन मामले में शुक्रवार को गोगरी बाजार के एक दुकानदार दिलीप साह से 11 हजार एवं जमालपुर के एक एक कपड़ा दुकानदार त्रिलोचन सिंह से 5 हजार, जबकि रामपुर रोड स्थित दो मकई गद्दी व खाद दुकानदारों से भी 11 हजार रुपए का जुर्माना वसूला गया। लॉकडाउन के नियमों का सख्ती से पालन कराने को लेकर पुलिस बल जगह-जगह सड़क पर कैंप कर लाॅकडाउन के नियमों का पालन कराते नजर आया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn